A gyógyító varázsmondat (7 év +)

Avagy mese a gyógyulásért.

Leírás: A beteg gyermeknek erősen segít ez a mese a gyógyulásban. Egyrészt a lágy hangvétel segíti

az ellazulását, a fájdalmai enyhítését, és az imán keresztül erősíti a gyógyulás hitét. Ahogy elmegy

meseországba, a gyógyulás házában találkozik hasonló problémával küzdő gyerekekkel, ahol a

közösség ereje, és az egymást segítő, összetartó magatartással még erősebbé válik a gyógyulás igénye.

Találkozik gyógyító gyerekekkel is, akik a példamutatásukon keresztül megmutatják, hogyan segíthet

az egyik ember a másiknak. Az aranyló fény gyógyító hatásának megélése, és a melegséges erő

áthatolásának megtapasztalása segíti az öngyógyító mechanizmust a gyermekben. Összességében egy

ellazult állapotban engedi magába a közösségi és az önmaga, illetve a külső „univerzum” energiáját,

mely áthatja az egész testét, lelkét és szellemét, elősegítve az öngyógyulását.

(általános tempótól a lassabb felé)

Beteg vagy és nagyon elesetten fekszel az ágyadban. Rossz a közérzeted, jönnek elő a fájdalmaid.

Szíved szerint kilépnél a bőrödből a kellemetlen közérzeted miatt. A betegség egy erőt próbáló

helyzet, ahol sok felnőtt és gyerek is kér magának segítőt. Persze, ki titokban, ki nyíltan, hogy minél

hamarabb elmúljon a rossz közérzete és a fájdalma. Ez a segítségkérés ima formájában történik. Most

kérünk együtt neked segítséget, és mindjárt te fogod kiválasztani, hogy kitől szeretnéd ezt kérni.

Olvasni fogom neked, és te hangosan vagy halkan, ahogy jólesik, mondod velem együtt, hogy

mihamarabb meggyógyulj!

(lágy tempó halkan)

– Kérlek segítő angyal, tündér, hercegnő, vagy aki létezel – ezt most válaszd te ki légy szíves –, segíts

nekem minél hamarabb meggyógyulni, hogy jobban érezhessem magam. Nagyon szeretnék

meggyógyulni, ehhez kérlek, adj nekem erőt, és ahhoz, hogy minél hamarabb visszakaphassam az

egészségemet.

Majd most elmondod még egyszer és még egyszer:

(lágy, halk hangsúly)

– Kérlek segítő angyal, tündér, hercegnő, vagy aki létezel – ezt most válaszd te ki légy szíves – segíts

nekem minél hamarabb meggyógyulni, hogy jobban érezhessem magam. Nagyon szeretnék

meggyógyulni, ehhez kérlek, adj nekem erőt, és ahhoz, hogy minél hamarabb visszakaphassam az

egészségemet.

– Kérlek segítő angyal, tündér, hercegnő, vagy aki létezel – ezt most válaszd te ki légy szíves – segíts

nekem minél hamarabb meggyógyulni, hogy jobban érezhessem magam. Nagyon szeretnék

meggyógyulni, ehhez kérlek, adj nekem erőt, és ahhoz, hogy minél hamarabb visszakaphassam az

egészségemet.

(lágy hangsúly)

Ennek hatására megnyílik meseország kapuja. Egyszer csak eléd tárul egy játszóház. Látod,

hogy sok gyerek ül együtt, kört alkotnak, és fogják egymás kezét, miközben mondogatnak

közösen egy versikeszerűséget. Egy-két gyerek játszik is, de azt figyeled, hogy a többség együtt

van. Odamerészkedsz az egyik játszó gyerekhez és megkérdezed tőle:

– Mit csinálnak a többiek? Valamilyen foglalkozás van itt?

– Te nem tudod, hol vagy? – kérdez vissza. – Ahová betértél, az a gyógyulás háza. Itt visszakapja

mindenki a hitét és a reményét. Akiket látsz itt betegek, és szeretnének meggyógyulni, ezért ülnek

együtt és mondják el a gyógyulást kérő varázsmondatokat.